CELEX: 32015D0266
Language: et
Date: 2015-02-16 00:00:00
Title: Komisjoni rakendusotsus (EL) 2015/266, 16. veebruar 2015 , millega Mani saar tunnistatakse varroosivabaks ja muudetakse rakendusotsuse 2013/503/EL lisa (teatavaks tehtud numbri C(2015) 715 all)  EMPs kohaldatav tekst

19.2.2015   
            
            
               ET
            
            
               Euroopa Liidu Teataja
            
            
               L 45/16
            
         KOMISJONI RAKENDUSOTSUS (EL) 2015/266,
   16. veebruar 2015,
   millega Mani saar tunnistatakse varroosivabaks ja muudetakse rakendusotsuse 2013/503/EL lisa
   
      
         (teatavaks tehtud numbri C(2015) 715 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A lisa I jaos osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 15 lõiget 2,
   ning arvestades järgmist:
   
               (1)
            
            
               Direktiivis 92/65/EMÜ on sätestatud loomatervishoiu nõuded selliste loomade, sperma, munarakkude ja embrüotega kauplemiseks ning impordiks liitu, kelle suhtes ei kohaldata selle direktiivi F lisas osutatud liidu õigusaktide loomatervishoiu nõudeid.
            
         
               (2)
            
            
               Varroos on loetletud direktiivi 92/65/EMÜ B lisas endise nime „varroatoos” all. Haiguse tekitajaks on ektoparasiitlest perekonnast Varroa ning selle esinemisest on teatatud kogu maailmas.
            
         
               (3)
            
            
               Direktiivi 92/65/EMÜ artiklis 15 on sätestatud, et kui liikmesriik leiab, et tema territoorium või osa sellest on vaba mõnest kõnealuse direktiivi B lisas loetletud haigusest, peab ta esitama komisjonile asjakohased dokumendid, mille alusel võetakse vastu otsus.
            
         
               (4)
            
            
               Varroos levib haudme liikumisel ning nakatunud täiskasvanud mesilaste vahelise otsekontakti teel. Otsekontakti teel nakatumine on võimalik üksnes mesilaste lennuraadiuse ulatuses. Järelikult võib haigusvabaks tunnistada üksnes territooriume, kus tarude ja haudme liikumist saab kontrollida ja mis on geograafiliselt piisavalt eraldatud, et vältida väljastpoolt tulevat mesilaste rännet. Lisaks peavad pädevad ametiasutused laiendatud seire tulemustega tõendama, et kõnealune piirkond on tõepoolest varroosivaba ning et haigusvaba olukorra säilitamiseks on elusmesilaste ja haudme sissetoomine range kontrolli all.
            
         
               (5)
            
            
               Komisjoni rakendusotsuse 2013/503/EL (2) vastuvõtmisega tunnistati Ahvenamaa territoorium Soomes varroosivabaks.
            
         
               (6)
            
            
               Ühendkuningriik palus komisjonil tunnistada Mani saare territoorium varroosivabaks.
            
         
               (7)
            
            
               Kuigi Mani saar (mis on Briti Kroonist sõltuv, kuid samas iseseisev omavalitsusüksus) ei ole liidu osa, on tal liiduga teatavad piiratud ulatusega suhted. Nõukogu määrusega (EMÜ) nr 706/73 (3) on ette nähtud, et muu hulgas loomatervishoidu käsitlevate õigusaktide kohaldamiseks käsitatakse Ühendkuningriiki ja Mani saart ühe liikmesriigina.
            
         
               (8)
            
            
               Mani saarel on varroosist teatamine kohustuslik ning ühtegi mesilast selle elutsükli üheski etapis, kasutatud tarusid, mesipuid ega muid mesilaste pidamiseks kasutatud anumaid ei tohi Ühendkuningriigi maismaaosast Mani saarele viia. Lisaks asub Mani saar Iiri meres kaugel väljaspool mesilaste lennuraadiust ning on seega geograafiliselt piisavalt eraldatud varroosiga potentsiaalselt nakatunud piirkondadest.
            
         
               (9)
            
            
               Ühendkuningriik on vastavalt direktiivi 92/65/EMÜ artikli 15 lõikele 1 esitanud komisjonile dokumendid, milles kirjeldatakse üksikasjalikult Mani saare mesilaspopulatsiooni suhtes mitme aasta jooksul kohaldatud seiremeetmeid ja kõnealuses populatsioonis varroosi puudumise kindlakstegemise korda.
            
         
               (10)
            
            
               Pärast Ühendkuningriigi esitatud dokumentide hindamist võib Mani saart pidada varroosivabaks Ühendkuningriigi territooriumiks.
            
         
               (11)
            
            
               Seepärast tuleks kindlaks määrata kaubanduses nõutavad lisatagatised, võttes arvesse Mani saare siseriiklikes õigusaktides juba kehtestatud meetmeid.
            
         
               (12)
            
            
               Rakendusotsuse 2013/503/EL lisa tuleks vastavalt muuta.
            
         
               (13)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2013/503/EL lisa asendatakse käesoleva otsuse lisaga.
   Artikkel 2
   Käesolev otsus on adresseeritud liikmesriikidele.
   
      Brüssel, 16. veebruar 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 268, 14.9.1992, lk 54.
   
      (2)  Komisjoni rakendusotsus 2013/503/EL, 11. oktoober 2013, millega tunnistatakse teatavad liidu piirkonnad varroosivabaks ning kehtestatakse lisatagatised, mis on vajalikud liidusiseses kaubanduses ja impordis, et kaitsta nende varroosivaba olukorda (ELT L 273, 15.10.2013, lk 38).
   
      (3)  Nõukogu määrus (EMÜ) nr 706/73, 12. märts 1973, Kanalisaarte ja Mani saare suhtes kohaldatava põllumajandustoodetega kauplemist käsitleva ühenduse korra kohta (EÜT L 68, 15.3.1973, lk 1).
   
      LISA
      
         
            „LISA
            
               Varroosivabaks tunnistatud liikmesriigid või nende territooriumid
            
            
                        1
                     
                     
                        2
                     
                     
                        3
                     
                     
                        4
                     
                     
                        5
                     
                  
                        ISO kood
                     
                     
                        Liikmesriik
                     
                     
                        Varroosivabaks tunnistatud territoorium
                     
                     
                        TRACESi kood
                        Kohalik veterinaarüksus
                     
                     
                        Kaubad, mida on keelatud tuua kolmandas veerus loetletud territooriumile
                     
                  
                        FI
                     
                     
                        Soome
                     
                     
                        Ahvenamaa
                     
                     
                        FI00300
                        AHVENANMAAN VALTIONVIRASTO
                     
                     
                        Kinnine haue ja koorunud, täiskasvanud elus meemesilased
                     
                  
                        UK
                     
                     
                        Ühendkuningriik
                     
                     
                        Mani saar
                     
                     
                        GB06301
                        ISLE OF MAN
                     
                     
                        Mesilased oma elutsükli mis tahes etapis, kasutatud tarud, mesipuud või muud mesilaste pidamiseks kasutatavad anumad”